IRPC คาดกำไร Q3/60 โดดเด่นเป็นพิเศษ ชู top pick กลุ่มซื้อเป้า 7.4 บ.
IRPC คาดกำไร Q3/60 โดดเด่นเป็นพิเศษ ชู top pick กลุ่มซื้อเป้า 7.4 บ.
18 ต.ค. 2560

บล. ฟินันเซีย ไซรัส ระบุในบทวิเคราะห์วันนี้(18 ต.ค.) ว่า บริษัท ไออาร์พีซี จำกัด (มหาชน) หรือ IRPC แนะนำซื้อราคาเป้าหมาย 7.40 บาท/หุ้น คาดกำไรสุทธิไตรมาส 3/60 ที่ 3.4 พันล้านบาท (+174% เทียบไตรมาสก่อนหน้า, +158% ทียบช่วงเดียวกันของปีก่อน) โดดเด่นจาก 1. อัตราการใช้กำลังการผลิตที่สูงขึ้น 2. margin ธุรกิจหลักทั้งโรงกลั่น และ ปิโตรเคมีขยายตัวโดดเด่น 3. รับรู้ผลกำไรสต๊อกน้ำมัน หากเป็นไปตามคาดกำไร 9M17 จะคิดเป็น 77% ของคาดการณ์ทั้งปี
ยังคงประมาณการกำไรสุทธิปี 2017 ไว้ที่ 9.0 พันล้านบาท ยังเลือก IRPC เป็น top pick ของกลุ่ม และยังคงแนะนำซื้อ ราคาเหมาะสม 7.40 บาท เพราะการเติบโตในปี 2018 ที่ชัดเจนกว่าคู่แข่ง เนื่องจากปัจจัยการเติบโตที่ไม่ต้องพึ่งพา margin ของอุตสาหกรรม เพราะการเติบโตจะมาจาก 1. รับรู้กำลังการผลิตที่เพิ่มขึ้น 2. ประสิทธิภาพการผลิตสูงขึ้น 3. การผลิตที่ต่อเนื่องไม่มีการหยุดซ่อม